**ระเบียบวาระการประชุมสภาองค์การบริหารส่วนตำบลบางจัก**

**สมัยสามัญ สมัยที่ ๔ ประจำปี พ.ศ. ๒๕๖๕**

**วันพุธที่ ๗ ธันวาคม พ.ศ. ๒๕๖๕**

**ณ ห้องประชุมสภาองค์การบริหารส่วนตำบลบางจัก**

**...............................................**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

 -ไม่มี-

**ระเบียบวาระที่ ๒ เรื่องรับรองรายงานการประชุมสภาสมัยวิสามัญ สมัยที่ ๒ ครั้งที่ ๒ เมื่อวันที่**

**๑๓ กันยายน ๒๕๖๕**

 รายงานการประชุมสภาสมัยวิสามัญ สมัยที่ ๒ ครั้งที่ ๒ เมื่อวันที่ ๑๓

กันยายน ๒๕๖๕ ขอให้ที่ประชุมพิจารณารายงานการประชุมที่ได้นำส่งแล้วพร้อม

หนังสือเชิญประชุม

มติที่ประชุม ……………………………………………………………………………………………………………………..…

 ………………………………………………………………………………………………………………………..

**ระเบียบวาระที่ ๓ เรื่องเพื่อทราบ**

**๓.๑ เรื่องรายงานสถานะการเงิน การคลัง ประจำปีงบประมาณ 25๖๕**

ที่ประชุม …………………………………………………………………………………………………………….…..

 ………………………………………………………………………………………………………………..

**๓.๒ เรื่องการรายงานการติดตามและประเมินผลแผนพัฒนาองค์การบริหารส่วนตำบลบางจักฯ ประจำปีงบประมาณ ๒๕๖๕**

ที่ประชุม …………………………………………………………………………………………………………….…..

 ………………………………………………………………………………………………………………..

**๓.๓ เรื่อง รายงานผลการปฏิบัติงานตามนโยบายที่ได้แถลงไว้ต่อสภา**

**องค์การบริหารส่วนตำบลบางจัก ในรอบปีงบประมาณ พ.ศ.๒๕๖๕**

ที่ประชุม …………………………………………………………………………………………………………….…..

 ………………………………………………………………………………………………………………..

**ระเบียบวาระที่ ๔ เรื่องเพื่อพิจารณา**

**๔.๑ การพิจารณาให้ความเห็นชอบรับมอบที่ดินที่มีผู้อุทิศให้**

มติที่ประชุม .................................................................................................................................

 .................................................................................................................................

**ระเบียบวาระที่ ๕ เรื่องอื่นๆ**

ที่ประชุม …………………………………………………………………………………………………………....…

………………………………………………………………………………………………………………..

 **บันทึกรายงานการประชุมสภาองค์การบริหารส่วนตำบลบางจัก**

**สมัยสามัญ สมัยที่ ๔ ประจำปี ๒๕๖๕**

 **วันพุธที่ ๗ ธันวาคม พ.ศ. ๒๕๖๕**

**ณ ห้องประชุมสภาองค์การบริหารส่วนตำบลบางจัก**

**ตำบลบางจัก อำเภอวิเศษชัยชาญ จังหวัดอ่างทอง**

**………………………………………….**

**ผู้มาประชุม**

1. นายวิเชียร ศรีชมภู ตำแหน่ง ประธานสภาองค์การบริหารส่วนตำบลบางจัก
2. นายปุญญพัฒน์ โพธิ์เจริญ ตำแหน่ง รองประธานสภาองค์การบริหารส่วนตำบลบางจัก
3. นางสาวนุศรา จั่นวงศ์แก้ว ตำแหน่ง เลขานุการสภาองค์การบริหารส่วนตำบลบางจัก
4. นายปุญญพัฒน์ โพธิ์เจริญ ตำแหน่ง รองประธานสภาองค์การบริหารส่วนตำบลบางจัก
5. นายประสิทธิ์ รุ่งเรืองศรี ตำแหน่ง สมาชิกสภาองค์การบริหารส่วนตำบลบางจัก หมู่ที่ ๑
6. นายวินัย พลเจริญ ตำแหน่ง สมาชิกสภาองค์การบริหารส่วนตำบลบางจัก หมู่ที่ ๒
7. จ.ต.ปรีชา หอมส่งกลิ่น ตำแหน่ง สมาชิกสภาองค์การบริหารส่วนตำบลบางจัก หมู่ที่ ๕
8. นายประจวบ พงษ์เกตุ ตำแหน่ง สมาชิกสภาองค์การบริหารส่วนตำบลบางจักหมู่ที่ ๑๒
9. นายวิทยา หอมรื่น ตำแหน่ง สมาชิกสภาองค์การบริหารส่วนตำบลบางจักหมู่ที่ ๑๔

**ผู้ไม่มาประชุม**

 **-ไม่มี-**

**ผู้เข้าร่วมประชุม**

1. นายวิชัย เวทการ ตำแหน่ง นายกองค์การบริหารส่วนตำบลบางจัก

 ๒. นายธวัชชัย ทรัพย์สุวรรณ์ ตำแหน่ง รองนายกองค์การบริหารส่วนตำบลบางจัก

 ๓. ร.ต.ต.ชูชีพ นิ่มหงษ์ชัย ตำแหน่ง รองนายกองค์การบริหารส่วนตำบลบางจัก

 ๔. นายไพศาล ยวงเกตุ ตำแหน่ง เลขานุการนายกองค์การบริหารส่วนตำบลบางจัก

 ๕. นางสาวดวงตา ทองมูล ตำแหน่ง หัวหน้าสำนักปลัด

 ๖. นางพชรวรรณ อ้นไชยะ ตำแหน่ง นักวิเคราะห์นโยบายและแผนฯ

 ๗. นางสาวลักษณาวีย์ นิ่มหงษ์ชัย ตำแหน่ง ผู้ช่วยเจ้าพนักงานประชาสัมพันธ์

 **บันทึกรายงานการประชุมสภาองค์การบริหารส่วนตำบลบางจัก**

**สมัยสามัญ สมัยที่ ๔**

**วันพุธที่ ๗ ธันวาคม พ.ศ. ๒๕๖๕**

**ณ ห้องประชุมสภาองค์การบริหารส่วนตำบลบางจัก**

**เริ่มประชุม เวลา ๑๐.๐๐ น.**

เมื่อถึงกำหนดเวลานัดประชุม นางสาวนุศรา จั่นวงศ์แก้ว ปลัดองค์การบริหารส่วนตำบล

บางจัก ทำหน้าที่เลขานุการสภาองค์การบริหารส่วนตำบลบางจัก ได้ตรวจสอบรายชื่อสมาชิกสภาองค์การบริหารส่วนตำบลบางจัก ผู้มาประชุมที่ได้ลงลายมือชื่อไว้ มีสมาชิกเข้าประชุมทั้งหมด ๗ ท่าน ลาประชุม - ท่าน จึงเชิญสมาชิกสภาองค์การบริหารส่วนตำบลบางจักเข้าห้องประชุม พร้อมเรียนเชิญ นายวิเชียร ศรีชมภู ประธานสภาองค์การบริหารส่วนตำบลบางจัก ขึ้นทำหน้าที่ประธานในที่ประชุม เมื่อเห็นว่าครบองค์ประชุมแล้ว จึงกล่าวเปิดประชุมสภาองค์การบริหารส่วนตำบลบางจักสมัยสามัญสมัยที่ ๔ ประจำปี ๒๕๖๕ และดำเนินการประชุมตามระเบียบวาระ ดังนี้

นายวิเชียร ศรีชมภู ท่านสมาชิกสภาองค์การบริหารส่วนตำบลบางจัก ท่านนายกฯและคณะ

ประธานสภาฯ ผู้บริหารตลอดจนผู้เข้าร่วมประชุมทุกท่าน ผมขอเปิดการประชุมสภาสมัยสามัญ สมัยที่ ๔ ประจำปี ๒๕๖๕ และขออนุญาตอ่านประกาศเรียกประชุมสภาองค์การบริหารส่วนตำบลบางจัก สมัยสามัญ สมัยที่ ๔ ประจำปี ๒๕๖๕

 ประกาศสภาองค์การบริหารส่วนตำบลบางจัก

 เรื่อง การเรียกประชุมสภา สมัยสามัญ สมัยที่ ๔ ประจำปี ๒๕๖๕

 ตามที่ สภาองค์การบริหารส่วนตำบลบางจักได้กำหนดสมัยประชุมสภา สมัยสามัญ สมัยที่ ๔ ประจำปี ๒๕๖๕ ตั้งแต่วันที่ ๑ ธันวาคม ๒๕๖๕ มีกำหนด ๑๕ วัน นั้น

 อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมถึง (ฉบับที่ ๗) พ.ศ.๒๕๖๒ ประกอบข้อ ๒๒ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม ฉบับที่ ๒ ประจำปี ๒๕๕๔ ประธานสภาองค์การบริหารส่วนตำบลบางจัก จึงเรียกประชุมสภาสมัยสามัญ สมัยที่ ๔ ประจำปี ๒๕๖๕ โดยกำหนดการประชุมครั้งแรกในวันพุธที่ ๗ ธันวาคม ๒๕๖๕ เวลา ๑๐.๐๐ น. ณ ห้องประชุมสภาองค์การบริหารส่วนตำบลบางจัก

 จึงประกาศมาเพื่อทราบโดยทั่วกัน

 ประกาศ ณ วันที่ ๒๙ เดือน พฤศจิกายน ๒๕๖๕

 -๒-

 ลำดับต่อไปขอเข้าสู่การประชุมโดยมีระเบียบวาระการประชุม ดังนี้

ระเบียบวาระที่ ๑ เรื่องที่ประธานแจ้งที่ประชุมทราบ

 -ไม่มี-

ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลบางจัก สมัยวิสามัญ สมัยที่ ๒ ครั้งที่ ๒ ประจำปี ๒๕๖๕ เมื่อวันที่ ๑๓ กันยายน ๒๕๖๕

นายวิเชียร ศรีชมภู รายงานการประชุมสภาองค์การบริหารส่วนตำบลบางจัก สมัยวิสามัญ

ประธานสภาฯ สมัยที่ ๒ ครั้งที่ ๒ ประจำปี ๒๕๖๕ เมื่อวันที่ ๑๓ กันยายน ๒๕๖๕

 ที่ได้นำส่งแล้วพร้อมหนังสือเชิญประชุม ขอเชิญสมาชิกสภาฯได้พิจารณารายงานการประชุมว่ายังมีข้อความใดที่จะแก้ไขเพิ่มเติมบ้างหรือไม่หากไม่มีขอที่ประชุมรับรองรายงานการประชุมสภาองค์การบริหารส่วนตำบลบางจัก สมัยวิสามัญ สมัยที่ ๒ ครั้งที่ ๒ ประจำปี ๒๕๖๕ เมื่อวันที่ ๑๓ กันยายน ๒๕๖๕

มติที่ประชุม มีมติรับรองรายงานการประชุมสภาองค์การบริหารส่วนตำบลบางจัก สมัยวิสามัญ สมัยที่ ๒ ครั้งที่ ๒ ประจำปี ๒๕๖๕ เมื่อวันที่ ๑๓ กันยายน ๒๕๖๕ จำนวน ๗ เสียง มติเป็นเอกฉันท์

**ระเบียบวาระที่ ๓ เรื่องเพื่อทราบ**

 **๓.๑** **เรื่องรายงานสถานะการเงิน การคลัง ประจำปีงบประมาณ 25๖๕**

นายวิเชียร ศรีชมภู(ประธานสภาฯ) ขอเชิญนายกฯชี้แจงต่อที่ประชุม

นายวิชัย เวทการ (นายก อบต.) ผมขอมอบหมายให้ปลัด ชี้แจงแทน

นางสาวนุศรา จั่นวงศ์แก้ว (ปลัด อบต.) ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๔) พ.ศ.๒๕๖๑ ข้อ ๑๐๐ ให้หัวหน้าหน่วยงานคลังจัดทำงบแสดงฐานะการเงิน และงบอื่นๆตามแบบที่กระทรวงการคลังกำหนด เพื่อส่งให้สำนักงานตรวจเงินแผ่นดินตรวจสอบภายในเก้าสิบวัน พร้อมส่งให้กระทรวงการคลังด้วย และส่งสำเนาให้นายอำเภอ ประกอบกับข้อ ๑๐๑ ให้องค์กรปกครองส่วนท้องถิ่นประกาศสำเนางบแสดงฐานะการเงินและงบอื่นๆโดยเปิดเผยเพื่อให้ประชาชนทราบ ณ สำนักงานองค์กรปกครองส่วนท้องถิ่น

 บัดนี้ กองคลังองค์การบริหารส่วนตำบลบางจัก ได้ดำเนินการจัดทำงบแสดงฐานะการเงิน เสร็จเรียบร้อยแล้ว โดยมีรายละเอียดสรุปได้ดังนี้

* เงินสะสม ณ วันที่ ๓๐ กันยายน ๒๕๖๕ จำนวน ๕๖,๔๑๙,๔๗๓.๘๙ บาท

 -๓-

* เงินทุนสำรองเงินสะสม ณ วันที่ ๓๐ กันยายน ๒๕๖๕ จำนวน ๑๕,๒๙๒ล๔๘๒.๑๙ บาท
* ประมาณการรายรับปีงบประมาณ ๒๕๖๕ จำนวน ๒๓,๖๐๐,๐๐๐.๐๐ บาท
* รายรับจริงปีงบประมาณ ๒๕๖๕ จำนวน ๒๒,๓๐๒,๑๕๒.๒๐ บาท
* รับจริงต่ำกว่าประมาณการรายรับ จำนวน ๑,๒๙๗,๘๔๗.๘๐ บาท
* ประมาณการรายจ่ายปีงบประมาณ ๒๕๖๕ จำนวน ๒๓,๖๐๐,๐๐๐.๐๐ บาท
* รายจ่ายจริงปีงบประมาณ ๒๕๖๕ จำนวน ๑๗,๐๐๐,๕๓๑.๒๐ บาท
* จ่ายจริงต่ำกว่าประมาณการรายจ่าย จำนวน ๖,๕๙๙,๔๖๘.๘๐ บาท

ที่ประชุม รับทราบ

**๓.๒ เรื่องการรายงานการติดตามและประเมินผลแผนพัฒนาองค์การบริหารส่วนตำบลบางจักฯ ประจำปีงบประมาณ พ.ศ.๒๕๖๕**

นายวิเชียร ศรีชมภู(ประธานสภาฯ) ขอเชิญนายกฯชี้แจงต่อที่ประชุม

นายวิชัย เวทการ (นายก อบต.) ผมขอมอบหมายให้ปลัด ชี้แจงแทน

นางสาวนุศรา จั่นวงศ์แก้ว (ปลัด อบต.) เรื่องการรายงานการติดตามและประเมินผลแผนพัฒนาองค์การบริหารส่วนตำบลบางจักฯ ประจำปีงบประมาณ พ.ศ. ๒๕๖๕

กฎหมาย/ระเบียบ

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

ข้อ ๒๙ (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

จากเอกสารการรายงานการติดตามและประเมินผลแผนพัฒนา ประจำปีงบประมาณ พ.ศ.๒๕๖๕ ที่ได้ส่งให้กับสมาชิกทุกท่านไปแล้วสรุปผลการการติดตามและประเมินผลแผนแผนพัฒนาท้องถิ่น ประจำปี งบประมาณ พ.ศ.๒๕๖๕ จำนวน ๗ ยุทธศาสตร์ รวมโครงการในแผนพัฒนาท้องถิ่นทั้งหมด ในปีงบประมาณ พ.ศ.๒๕๖๕ จำนวน ๘๕ โครงการ จำนวนโครงการที่ดำเนินการที่ปรากฏในข้อบัญญัติงบประมาณรายจ่ายประจำปีงบประมาณ พ.ศ. ปี ๒๕๖๕ จำนวน ๗๗ โครงการ

 คิดเป็นร้อยละ ๙๐.๕๙

 -๔-

 ประกอบด้วย

 ยุทธศาสตร์ที่ ๑ ยุทธศาสตร์ด้านการพัฒนาคุณภาพชีวิต

 จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕จำนวน ๒๑ โครงการ

 จำนวนโครงการที่ดำเนินการ จำนวน ๒๑ โครงการ

 ยุทธศาสตร์ที่ ๒ ยุทธศาสตร์ด้านโครงสร้างพื้นฐาน

 จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๑๓ โครงการ

 จำนวนโครงการที่ดำเนินการ จำนวน ๕ โครงการ

ยุทธศาสตร์ที่ ๓ ยุทธศาสตร์ด้านการสร้างสังคมที่เข้มแข็ง และการมีส่วนร่วมของประชาชน

จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๙ โครงการ

 จำนวนโครงการที่ดำเนินการ จำนวน ๙ โครงการ

ยุทธศาสตร์ที่ ๔ ยุทธศาสตร์ด้านการศึกษา ศาสนาและวัฒนธรรม

จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๒๐ โครงการ

 จำนวนโครงการที่ดำเนินการ จำนวน ๒๐ โครงการ

ยุทธศาสตร์ที่ ๕ ยุทธศาสตร์ด้านการอนุรักษ์ทรัพยากรธรรมชาติและสิ่งแวดล้อม

จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๑ โครงการ

 จำนวนโครงการที่ดำเนินการ จำนวน ๑ โครงการ

ยุทธศาสตร์ที่ ๖ ยุทธศาสตร์ด้านพัฒนาและส่งเสริมอาชีพให้แก่ประชาชน

จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๑ โครงการ

 จำนวนโครงการที่ดำเนินการ จำนวน ๑ โครงการ

ยุทธศาสตร์ที่ ๗ ยุทธศาสตร์ด้านการบริหารจัดการ และการบริการประชาชน

จำนวนโครงการในแผนพัฒนาท้องถิ่น ประจำปีงบประมาณ พ.ศ.๒๕๖๕ จำนวน ๒๐ โครงการ

 -๕-

 จำนวนโครงการที่ดำเนินการ จำนวน ๒๐ โครงการ

 รวมโครงการในแผนพัฒนาท้องถิ่นในปีงบประมาณ พ.ศ.๒๕๖๕ จำนวน ๘๕ โครงการ

 โครงการที่ดำเนินการจริง จำนวน ๗๗ โครงการ

 คิดเป็นร้อยละ ๙๐.๕๙ ของโครงการทั้งหมด

ที่ประชุม รับทราบ

**๓.๓ เรื่อง รายงานผลการปฏิบัติงานตามนโยบายที่ได้แถลงไว้ต่อสภา**

**องค์การบริหารส่วนตำบลบางจัก ในรอบปีงบประมาณ พ.ศ.๒๕๖๕**

นายวิเชียร ศรีชมภู(ประธานสภาฯ) ขอเชิญนายกฯชี้แจงต่อที่ประชุม

นายวิชัย เวทการ (นายก อบต.) เรียน ท่านประธานสภาองค์การบริหารส่วนตำบลบางจัก

และสมาชิกสภาองค์การบริหารส่วนตำบลบางจัก ทุกท่าน

ตามที่ กระผม นายวิชัย เวทการ ตำแหน่ง นายกองค์การบริหารส่วนตำบลบางจัก ได้แถลงนโยบายการบริหารราชการขององค์การบริหารส่วนตำบลบางจักไว้ ต่อสภาองค์การบริหารส่วนตำบลบางจัก และขอนำเรียนว่าการกำหนดนโยบายดังกล่าว เพื่อจะพัฒนาองค์การบริหารส่วนตำบลบางจัก ให้เจริญก้าวหน้า อยู่บนความถูกต้อง เป็นธรรม โปร่งใส และสามารถตรวจสอบได้ ยึดประโยขน์สุข และความต้องการของประชาชนเป็นสำคัญ โดยถือว่าองค์การบริหารส่วนตำบลบางจักเป็นของประชาชนทุกคน ประชาชนต้องมีส่วนร่วม ในการเป็นเจ้าของ ร่วมคิด ร่วมสร้าง ร่วมตรวจสอบ ร่วมแก้ไข ร่วมรับประโยชน์ เพื่อความเจริญก้าวหน้าขององค์การบริหารส่วนตำบลบางจัก เพื่อประโยชน์สุขของประชาชนอย่างแท้จริง โดยตั้งอยู่บนพื้นฐานความเป็นไปได้ในสภาพปัจจุบัน ภายใต้กฎหมาย และอำนาจหน้าที่ของท้องถิ่น การบริหารงบประมาณขององค์การบริหารส่วนตำบลบางจัก มีความสอดคล้องกับนโยบายรัฐบาล และความต้องการของประชาชนในท้องถิ่น นั้น

 บัดนี้ กระผมและคณะผู้บริหารได้บริหารราชการองค์การบริหารส่วนตำบลบางจักมาครบหนึ่งปีแล้ว ซึ่งตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๘/๕ วรรคห้า บัญญัติให้นายกองค์การบริหารส่วนตำบล

จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปีและให้ประกาศไว้โดยเปิดเผย ดังนั้นผม นายวิชัย เวทการ นายกองค์การบริหารส่วนตำบลบางจัก จึงขอรายงานผลการปฏิบัติงานตามนโยบายในรอบหนึ่งปีที่ผ่านมา คือประจำปีงบประมาณ พ.ศ.๒๕๖๕ ดังนี้

 -๖-

1. **นโยบายด้านโครงสร้างพื้นฐานและงานบริการสาธารณะ**

|  |  |  |
| --- | --- | --- |
|  ที่ |  โครงการ/กิจกรรมที่ดำเนินการ |  งบประมาณ |
|  ๑ | บริการในการจัดเก็บขยะมูลฝอยในชุมชน |  ๗๒,๖๖๓.๕๐ |
|  ๒ | โครงการปลูกต้นไม้เฉลิมพระเกียรติในวันสำคัญต่างๆ |  ๕,๗๒๐ |
|  ๓ | โครงการน้อมใจภักดิร่วมรักสิ่งแวดล้อมเพื่อแม่ของแผ่นดิน |  ๓๔๕ |
|  ๔ | โครงการลดปริมาณขยะลดปัญหาสิ่งแวดล้อม |  ๓๔๕ |
|  ๕ | วัสดุไฟฟ้าและวิทยุ(เพื่อซ่อมแซมงานไฟฟ้าสาธารณะ) |  ๙๕,๙๘๒.๗๕ |
|  ๖ | วัสดุก่อสร้าง (เพื่อซ่อมแซมงานประปาและงานทาง) |  ๒๖๙,๘๒๒.๒๓ |
|  ๗ | โครงการรณรงค์ปลูกต้นไม้ในพื้นที่สาธารณะ |  ๓๔๕ |

1. **นโยบายด้านการส่งเสริมคุณภาพชีวิต การศึกษา ศาสนา ศิลปวัฒนธรรม**

**ประเพณีและภูมิปัญญาท้องถิ่น**

|  |  |  |
| --- | --- | --- |
|  ที่ |  โครงการ/กิจกรรมที่ดำเนินการ |  งบประมาณ |
|  ๑ | เบี้ยยังชีพผู้สูงอายุ | ๒,๗๔๖,๒๐๐ |
|  ๒ | เบี้ยยังชีพความพิการ |  ๗๖๑,๖๐๐ |
|  ๓ | เบี้ยยังชีพผู้ป่วยเอดส์ |  ๖,๐๐๐ |
|  ๔ | โครงการครูเยี่ยมบ้านประสานสัมพันธ์ผู้ปกครอง |  ๓๔๕ |
|  ๕ | โครงการส่งเสริมศักยภาพการเรียนรู้เด็กปฐมวัยสู่อาเซียน |  ๑,๑๕๐ |
|  ๖ | โครงการปฐมนิเทศผู้ปกครอง |  ๙๗๐ |
|  ๗ | โครงการสนับสนุนค่าใช้จ่ายการบริหารสถานศึกษา |  ๖๗,๙๔๐ |
|  ๘ | โครงการวันไหว้ครู |  ๓๔๕ |
|  ๙ | อาหารเสริมนม |  ๕๗,๐๓๑.๒๖ |
|  ๑๐ | อาหารกลางวันโรงเรียน |  ๕๕,๒๓๐ |
|  ๑๑ | โครงการตามแนวทางพระราชดำริหลักปรัชญาเศรษฐกิจแบบพอเพียง |  ๓๔๕ |
|  ๑๒ | โครงการฝึกอบรมอาชีพ |  ๓๔๕ |
|  ๑๓ | อุดหนุนการจัดงานรัฐพิธี |  ๓,๒๙๙.๘๓ |
|  ๑๔ | โครงการรำลึกวีรชนแขวงเมืองวิเศษชัยชาญ ประจำปี ๒๕๖๕ |  ๖๐,๐๐๐ |

 **-๗-**

1. **นโยบายด้านการบริหารกิจการบ้านเมืองและสังคมที่ดี**

|  |  |  |
| --- | --- | --- |
|  ที่ |  โครงการ/กิจกรรมที่ดำเนินการ |  งบประมาณ |
|  ๑. | พัฒนาศักยภาพบุคลากรในการปฏิบัติงาน (ฝึกอบรม) |  ๙๐,๙๓๔.๕๖ |
|  ๒ | ค่าใช้จ่ายในการเลือกตั้งขององค์กรปกครองส่วนท้องถิ่น |  ๑๓๐.๔๙๖.๑๐ |
|  ๓ | โครงการป้องกันและปราบปรามการทุจริตในภาครัฐ |  ๓๔๕ |
|  ๔ | โครงการลดขั้นตอนการให้บริการประชาชน |  ๓๔๕ |
|  ๕ | โครงการอบรมคุณธรรมจริยธรรมเพื่อเพิ่มประสิทธิภาพการปฏิบัติงานของบุคลากร |  ๓๔๕ |
|  ๖ | จัดซื้อครุภัณฑ์ที่จำเป็นในการปฏิบัติงาน |  ๙๑,๔๙๐ |
|  ๗ | ค่าบำรุงรักษาและซ่อมแซมวัสดุครุภัณฑ์ |  ๔๙,๘๕๑ |
|  ๘ | ปรับปรุงต่อเติมอาคารสำนักงาน |  ๒๕,๓๒๐ |
|  ๙ | โครงการปกป้องสถาบันสำคัญของชาติ |  ๖,๗๕๐ |
|  ๑๐ | อุดหนุนโครงการเพิ่มประสิทธิภาพศูนย์ปฏิบัติการร่วมในการช่วยเหลือประชาชน |  ๑๕,๐๐๐ |
|  ๑๑ | โครงการฝึกอบรมทบทวนการป้องกันและบรรเทาสาธารณภัย |  ๗,๑๘๕ |

1. **นโยบายด้านสาธารณสุข**

|  |  |  |
| --- | --- | --- |
|  ที่ |  โครงการ/กิจกรรมที่ดำเนินการ |  งบประมาณ |
|  ๑ | สำรวจข้อมูลจำนวนสัตว์และขึ้นทะเบียนตามโครงการสัตว์ปลอดโรคคนปลอดภัยจากโรคพิษสุนัขบ้า |  ๓,๐๐๐ |
|  ๒ | โครงการป้องกันและควบคุมโรคพิษสุนัขบ้า |  ๔๓,๓๙๕ |
|  ๓ | เงินสำรองจ่าย (ค่าใช้จ่ายในการป้องกันโรคโควิด-๑๙) |  ๒๑๑,๖๙๕.๗๘ |
|  ๔ | โครงการสนับสนุนกองทุนหลักประกันสุขภาพในระดับท้องถิ่นหรือพื้นที่ |  ๒๐๐,๐๐๐ |
|  ๕ | อุดหนุนโครงการจัดตั้งศูนย์พักคอยอำเภอวิเศษชัยชาญต้านภัยโควิด-๑๙ |  ๓๑,๘๐๒.๓๑ |

 **๕. ด้านสังคมสงเคราะห์และสวัสดิการชุมชน**

|  |  |  |
| --- | --- | --- |
|  ที่ |  โครงการ/กิจกรรมที่ดำเนินการ |  งบประมาณ |
|  ๑ | โครงการปรับปรุงที่อยู่อาศัยให้แก่ผู้สูงอายุ,ผู้พิการ |  ๒๔๐,๐๐๐ |
|  ๒ | โครงการช่วยเหลือผู้ประสบสาธารณภัยต่างๆ |  ๓๑๐,๐๙๑.๗๘ |

 -๘-

ที่ประชุม รับทราบ

**ระเบียบวาระที่ ๔ เรื่องเพื่อพิจารณา**

**๔.๑ การพิจารณาให้ความเห็นชอบรับมอบที่ดินที่มีผู้อุทิศให้**

นายวิเชียร ศรีชมภู (ประธานสภาฯ) ขอเชิญฝ่ายบริหารชี้แจงรายละเอียดครับ

นายวิชัย เวทการ นายก อบต. ด้วย นายสมพงษ์ โตสัมฤทธิ์ อยู่บ้านเลขที่ ๑๒๕ หมู่ที่ ๒ ตำบลยี่ล้น อำเภอวิเศษชัยชาญ จังหวัดอ่างทอง ได้มีความประสงค์จะอุทิศที่ดินให้เป็นสาธารณประโยชน์ โดยยินดียกที่ดินที่เป็นกรรมสิทธิ์ของตนให้แก่ทางราชการ(องค์การบริหารส่วนตำบลบางจัก) ตามหลักฐานโฉนดที่ดินเลขที่ ๓๙๗๐๙ ระวาง ๕๐๓๘//๔๖๐๔ หมู่ที่ ๑๔ ตำบลบางจัก เลขที่ดิน ๙๑๙ หน้าสำรวจ ๒๗๙๖ สำหรับใช้เป็นสถานที่ก่อสร้างระบบประปาหมู่บ้าน หมู่ที่ ๑๔ ตำบลบางจัก เพื่อให้ประชาชนในชุมชนได้มีน้ำบริโภค อุปโภคที่เพียงพอ โดยไม่มีข้อผูกพันใดๆ และไม่ติดใจเรียกร้องค่าเสียหายและค่าตอบแทนใดๆจากทางราชการทั้งสิ้น สำหรับรายละเอียดหรือแนวทางการรับมอบผมขอมอบให้ปลัด ชี้แจงต่อสภา

นางสาวนุศรา จั่นวงศ์แก้ว (ปลัด อบต.) ตามหนังสือสำนักเลขาธิการคณะรัฐมนตรีที่ นร ๐๕๐๕/ว ๑๑๑ ลงวันที่ ๒ สิงหาคม ๒๕๕๐ เรื่องการปรับปรุงมติคณะรัฐมนตรี เรื่องแนวทางปฏิบัติกรณีทางราชการขอให้ราษฎรอุทิศที่ดินให้ หรือกรณีเข้าไปดำเนินการในที่ดินของเอกชนเพื่อให้มีการใช้ประโยชน์ร่วมกัน ได้กำหนดหลักการและแนวทางปฏิบัติกรณีที่ทางราชการขอให้ราษฎรอุทิศที่ดินให้หรือกรณีเข้าไปดำเนินการในที่ดินของเอกชนเพื่อให้มีการใช้ประโยชน์ร่วมกัน ไว้ ดังนี้

 ให้ทุกส่วนราชการถือปฏิบัติว่า ในการรับบริจาคที่ดินจากเอกชนเพื่อใช้ประโยชน์ในทางราชการนั้น หากส่วนราชการใดไม่มีแผนงานหรือโครงการที่ชัดเจนรองรับการใช้ประโยชน์ในที่ดินตามวัตถุประสงค์ของผู้ที่แสดงความประสงค์จะยกที่ดินให้แก่ทางราชการ ส่วนราชการนั้นๆไม่ควรรับบริจาคที่ดินดังกล่าวไว้ตั้งแต่ต้น เนื่องจากจะเป็นปัญหาในภายหลัง หากทางราชการมิได้เข้าไปใช้ประโยชน์ในที่ดินนั้นจริง และผู้ยกให้หรือทายาทได้แจ้งความประสงค์ขอที่ดินคืน

 แนวทางปฏิบัติเกี่ยวกับการจัดให้มีเอกสารหลักฐาน กรณีที่ทางราชการขอให้ราษฎรอุทิศที่ดินให้หรือกรณีราษฎรแสดงความประสงค์จะอุทิศที่ดิน หรือกรณีเข้าไปดำเนินการในที่ดินของเอกชน

1. กรณีที่มีผู้อุทิศที่ดินให้กับทางราชการ หรือจะให้ทางราชการ

เข้าไปดำเนินการเพื่อให้มีการใช้ประโยชน์ร่วมกัน ให้เจ้าหน้าที่ของหน่วยงานนั้น ซึ่งได้รับอุทิศที่ดินจากราษฎรหรือเข้าไปดำเนินการในที่ดินเอกชน จัดทำหนังสือแสดงความประสงค์เกี่ยวกับการอุทิศที่ดินให้กับทางราชการหรือยินยอมให้ทางราชการเข้าไปดำเนินการ โดยให้มีรายละเอียด ดังนี้

 -๙-

 ๑.๑ ที่ดินที่จะอุทิศให้กับทางราชการหรือจะให้ทางราชการเข้าไปดำเนินการ ต้องเป็นที่ดินที่เจ้าของที่ดินมีกรรมสิทธิ์หรือมีสิทธิครอบครองในที่ดินนั้นโดยชอบด้วยกฎหมาย หากที่ดินนั้นมีภาระผูกพัน ให้เจ้าหน้าที่แจ้งให้ผู้มีส่วนได้เสียทราบก่อน

 ๑.๑.๑ หากที่ดินแปลงที่อุทิศหรือให้ทางราชการเข้าไปดำเนินการ ตั้งอยู่ในเขตที่ดินของรัฐ ให้ส่วนราชการที่จะรับการอุทิศหรือเข้าไปดำเนินการในที่ดิน ประสานกับส่วนราชการที่มีหน้าที่ดูแลรักษาที่ดินของรัฐตามกฎหมาย เพื่อเสนอเรื่องให้คณะอนุกรรมการแก้ไขปัญหาการบุกรุกที่ดินของรัฐจังหวัดตรวจสอบว่า ผู้ที่ขอออกหนังสือแสดงสิทธิในที่ดินนั้นได้ที่ดินมาโดยชอบด้วยกฎหมายหรือไม่

 ๑.๑.๒ หากที่ดินแปลงที่อุทิศหรือให้ทางราชการเข้าไปดำเนินการมีข้างเคียงติดกับที่ดินของรัฐ ให้ส่วนราชการที่จะรับการอุทิศหรือเข้าไปดำเนินการในที่ดิน ประสานกับส่วนราชการที่มีหน้าที่ดูแลรักษาที่ดินของรัฐตามกฎหมาย เพื่อตรวจสอบแนวเขตที่ดินของรัฐด้านที่มีข้างเคียงติดกับที่ดินของเอกชนดังกล่าวให้มีความชัดเจนก่อน หากเป็นที่ดินที่อยู่ในเขตที่ดินของรัฐทั้งแปลงหรือบางส่วน ให้ดำเนินการตามนัย ข้อ ๑.๑.๑

 ๑.๒ ให้เจ้าหน้าที่จัดทำรายละเอียดเกี่ยวกับการอุทิศที่ดินหรือยินยอมจะให้ทางราชการเข้าไปดำเนินการ รวมทั้งข้อมูลเกี่ยวกับสิ่งปลูกสร้างและพืชผลต่างๆ ที่อยู่บนที่ดิน พร้อมแผนที่แสดงขอบเขตและเนื้อที่ของที่ดินที่จะอุทิศหรือยินยอมจะให้ทางราชการเข้าไปดำเนินการ แล้วให้เจ้าของที่ดินและผู้มีหน้าที่ดูแลรักษาที่สาธารณประโยชน์ ลงชื่อรับรองไว้เป็นหลักฐานต่อหน้าพยาน ในกรณีมีเอกสารสิทธิตามประมวลกฎหมายที่ดินให้สำเนาประกอบเรื่องไว้ด้วย

 ๑.๓ การจัดทำรายละเอียดเกี่ยวกับการอุทิศที่ดินหรือยินยอมจะให้ทางราชการเข้าไปดำเนินการดังกล่าว ให้จัดทำ ๔ ชุด มีข้อความและรายละเอียดถูกต้องตรงกัน เก็บไว้ที่หน่วยงานของเจ้าหน้าที่ เจ้าของที่ดิน หน่วยงานที่มีหน้าที่ดูแลที่สาธารระตามกฎหมายและสำนักงานที่ดินท้องที่ แห่งละ ๑ ชุด

 ๒. หากหน่วยงานของรัฐและเจ้าของที่ดินสามารถทำการจดทะเบียนสิทธิและนิติกรรมรับโอนที่ดินหรือการใช้ประโยชน์ร่วมกันกับสำนักงานที่ดินให้ถูกต้องครบถ้วนได้ ก็ให้ดำเนินการด้วย

 ๓. สำหรับกรณีที่ราษฎรอุทิศที่ดินให้รัฐหรือรัฐเข้าไปดำเนินการในที่ดินของเอกชนซึ่งได้ดำเนินการมาแล้ว หากหน่วยงานของรัฐและเจ้าของที่ดินสามารถดำเนินการตามข้อ ๑ และ ข้อ ๒ ได้เพียงใดก็ให้ดำเนินการต่อไปด้วย

 -๑๐-

 ๔. ให้เจ้าหน้าที่ของรัฐที่เกี่ยวข้องอำนวยความสะดวกให้แก่ผู้อุทิศที่ดินให้กับทางราชการหรือยินยอมให้ทางราชการเข้าไปดำเนินการ เท่าที่พอจะดำเนินการให้ได้ เช่น อาจกำหนดให้เจ้าหน้าที่เข้าไปดำเนินการ ณ ภูมิลำเนาหรือที่ผู้อุทิศที่ดินให้ไว้เพื่ออำนวยความสะดวกให้แก่ผู้อุทิศที่ดิน เป็นต้น

 และตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ.๒๕๓๕ และที่แก้ไขเพิ่มเติมถึง (ฉบับที่ ๙) พ.ศ.๒๕๕๓

 ข้อ ๕ “พัสดุ” หมายความว่า วัสดุ ครุภัณฑ์ ที่ดินและสิ่งก่อสร้าง ที่กำหนดไว้ ในหนังสือการจำแนกประเภทรายจ่ายตามงบประมาณ หรือการจำแนกรายจ่ายตามสัญญาเงินกู้จากต่างประเทศ

 ข้อ ๙ ในกรณีที่มีผู้อุทิศพัสดุให้เป็นกรรมสิทธิ์ของหน่วยการบริหารราชการส่วนท้องถิ่น หรือให้สิทธิอันเกี่ยวกับพัสดุ หรือมอบให้เป็นผู้ดูแลพัสดุนั้น ถ้าการกระทำดังกล่าว มีเงื่อนไขหรือมีภาระติดพัน หน่วยการบริหารราชการส่วนท้องถิ่นจะรับเอาพัสดุหรือสิทธินั้นๆได้ ต่อเมื่อได้รับความเห็นชอบจากสภาของหน่วยการบริหารราชการส่วนท้องถิ่นนั้น

นายวิเชียร ศรีชมภู (ประธานสภา) มีสมาชิกท่านใด จะสอบถามเกี่ยวกับการรับมอบที่ดิน ที่นายสมพงษ์ โตสัมฤทธิ์ ผู้ถือกรรมสิทธิ์โดยยินดียกที่ดินที่เป็นกรรมสิทธิ์ของตนให้แก่ทางราชการ(องค์การบริหารส่วนตำบลบางจัก) ตามหลักฐานโฉนดที่ดินเลขที่ ๓๙๗๐๙ ระวาง ๕๐๓๘//๔๖๐๔ หมู่ที่ ๑๔ ตำบลบางจัก เลขที่ดิน ๙๑๙ หน้าสำรวจ ๒๗๙๖ สำหรับใช้เป็นสถานที่ก่อสร้างระบบประปาหมู่บ้าน หมู่ที่ ๑๔ ตำบลบางจัก ตามที่นายกฯเสนอ หรือไม่

ที่ประชุม -ไม่มี-

นายวิเชียร ศรีชมภู (ประธานสภา) เมื่อไม่มีสมาชิกท่านใดจะสอบถามอีก จึงขอมติที่ประชุมเพื่อให้ความเห็นชอบการรับมอบอุทิศที่ดิน รายนายสมพงษ์ โตสัมฤทธิ์ ผู้ถือกรรมสิทธิ์ ตามหลักฐานโฉนดที่ดินเลขที่ ๓๙๗๐๙ ระวาง ๕๐๓๘//๔๖๐๔ หมู่ที่ ๑๔ ตำบลบางจัก เลขที่ดิน ๙๑๙ หน้าสำรวจ ๒๗๙๖ สำหรับใช้เป็นสถานที่ก่อสร้างระบบประปาหมู่บ้าน หมู่ที่ ๑๔ ตำบลบางจัก

มติที่ประชุม มีมติเห็นชอบการรับมอบที่ดินที่ นายสมพงษ์ โตสัมฤทธิ์ ผู้ถือกรรมสิทธิ์ อุทิศให้ตามรายละเอียดข้างต้น จำนวน ๗ เสียง

นายวิเชียร ศรีชมภู (ประธานสภา) ดังนั้นถ้าหากสามารถทำการจดทะเบียนสิทธิและนิติกรรมรับโอนที่ดินหรือการใช้ประโยชน์ร่วมกันระหว่างเจ้าของที่ดินกับองค์การบริหารส่วนตำบลบางจักที่สำนักงานที่ดินให้ถูกต้องครบถ้วนได้ ก็ให้ดำเนินการด้วยนะครับ

 -๑๑-

ระเบียบวาระที่ ๕ เรื่องอื่นๆ

นายวิเชียร ศรีชมภู ประธานสภาฯ ท่านสมาชิกท่านใดมีเรื่องจะแจ้งที่ประชุมอีกหรือไม่ ถ้าไม่มีผมขอขอบคุณท่านสมาชิกที่ได้เสียสละเวลามาประชุมกันในวันนี้

ขอขอบคุณมากขอปิดประชุมครับ

ปิดประชุมเวลา ๑๒.๓๐ น.

(ลงชื่อ) นุศรา จั่นวงศ์แก้ว ผู้บันทึกรายงานการประชุม

(นางสาวนุศรา จั่นวงศ์แก้ว)

เลขานุการสภาองค์การบริหารส่วนตำบลบางจัก

คณะกรรมการตรวจรายงานการประชุมสภาสมัยสามัญ สมัยที่ ๔ เมื่อวันที่ ๗ ธันวาคม ๒๕๖๕ โดยได้ตรวจรายงานการประชุมสภาสมัยสามัญ สมัยที่ ๔ เมื่อวันที่ ๗ ธันวาคม ๒๕๖๕ แล้วเห็นว่าถูกต้อง

(ลงชื่อ) ประจวบ พงษ์เกตุ กรรมการตรวจรายงานการประชุม

 ( นายประจวบ พงษ์เกตุ )

(ลงชื่อ) วิทยา หอมรื่น กรรมการตรวจรายงานการประชุม

 ( นายวิทยา หอมรื่น )

 จ่าอากาศตรี ปรีชา หอมส่งกลิ่น ประธานตรวจรายงานการประชุม

 ( ปรีชา หอมส่งกลิ่น )

รายงานการประชุมสภาสมัยสามัญ สมัยที่ ๔ เมื่อวันที่ ๗ ธันวาคม ๒๕๖๕ สภาองค์การบริหารส่วนตำบลบางจัก ได้รับรองแล้ว เมื่อวันที่ ๑๐ เดือน กุมภาพันธ์ พ.ศ. ๒๕๖๖

 (ลงชื่อ) วิเชียร ศรีชมภู ผู้ตรวจรายงานการประชุม

 ( นายวิเชียร ศรีชมภู )

ประธานสภาองค์การบริหารส่วนตำบลบางจัก